Van Morrison

George Ivan "Van" Morrison (Belfast, Irlanda del Nord le 31 de augusto 1945 – ) es un cantator e musico de Irlanda del Nord. Su musica es un fusion de musica soul e rhythm and blues con influentias de rock, jazz, blues e musica traditional (folk) de Irlanda e le paises anglophone.

Van Morrison comenciava su carriera quando ille era un adolescente. Le annos 1960 ille deveniva famose quando ille era le cantator in le banda Them; illes registrava Gloria, un canto classic de garage rock. Su carriera primo comenciava in 1967. Sub le producente Bert Berns, ille cercava successo in le musica pop e registrava Brown-Eyed Girl, su canto le plus famose. Post le morte de Berns, ille se moveva a Warner Bros. Records e registrava Astral Weeks (1968). Le album ganiava pauc attention, ma nunc illo es un de su albumes plus acclamate. Le album subsequente Moondance (1970) le establiva qua un artista popular e acclamate. Ille lo consolidava con qualque albumes durante le annos 1970 e su album de concerto It's Too Late to Stop Now (1974).

Extra Brown-Eyed Girl, su cantos famose include Jackie Wilson Said, Domino e Wild Night. Altere cantos ha sectiones instrumental longe e parolas in un stilo de currente de conscientia. Van Morrison es cognoscite pro su voce aspere distinctive, musica que misce generes, su concertos e su idiosyncrasias.

Categoria:Musicos
Categoria:Gente irlandese